Policía Autonómica e axentes forestais esclarecen un incendio no Concello de Trazo | NoticiasDe.es
Inicio Galicia Policía Autonómica e axentes forestais esclarecen un incendio no Concello de Trazo
Policía Autonómica e axentes forestais esclarecen un incendio no Concello de Trazo
No que vai de ano, un total de 20 persoas foron investigadas pola Policía Autonómica como presuntas autoras de incendios forestais
Axentes da Xefatura da Policía Autonómica de Santiago de Compostela, en colaboración co persoal do Distrito Forestal III Santiago-Meseta, veñen de esclarecer un incendio ocorrido este mes de marzo. O fogo tivo lugar no lugar da Igrexa, parroquia de Berreo, Concello de Trazo.
Os axentes tomaron declaración a un varón como presunto autor dun incendio forestal o pasado 22 de marzo. O lume produciuse cando o investigado realizaba unha queima de restos agrícolas, na que non se observaron todas as medidas de seguridade que establece a Lei. Arderon 0,63 hectáreas de monte (0,03 hectáreas de arborado e 0,60 de raso).
As dilixencias foron remitidas ao Xulgado de Instrución en funcións de Garda de Ordes (A Coruña).
Na actual campaña contra os incendios forestais do 2019, un total de 20 persoas foron investigadas pola Policía da Xunta de Galicia, como presuntas autoras de incendios forestais.
Artículo anteriorA Policía Autonómica requisa máis dunha tonelada e media de ourizo nunha operación contra o furtivismo nas rías de Ares e Ferrol
Artículo siguienteA antoloxía ?Arrincando marcos 2019? achega Galicia a Portugal a través da poesía
Ethel Vázquez trasládalle á alcaldesa de Lobios que a Xunta está a tramitar un contrato para a mellora da travesía da localidade
Miranda traslada aos galegos de Venezuela o apoio permanente da Galicia territorial a través...